Anton Pozník

**Anton Pozník** (* 31. marec 1981, Ilava) je slovenský hokejový obranca. Je odchovancom klubu MHK Dubnica nad Váhom.

## Klubový hokej
Anton Pozník začínal s hokejom v klube HK Spartak Dubnica nad Váhom. Do mužského hokeja vstúpil v rodnej Dubnici nad Váhom v sezóne 1998/99, keď v jej drese odohral 9 stretnutí. Ďalšiu sezónu odohral ešte v 1. hokejovej lige za Dubnicu nad Váhom, ale od sezóny 2000/01 sa stal hráčom extraligového klubu MsHK Žilina. Za Žilinu hrával v Extralige štyri sezóny. Tú poslednú vypomáhal aj v klube MšHK Prievidza v 1. hokejovej lige. Pred sezónou 2004/05 išiel hrať do francúzskej najvyšej súťaže Ligue Magnus, kde odohral dve sezóny za kluby Les Remparts de Tours a Dijon HC Les Ducs. V drese Dijonu v sezóne 2005/06 vyhral francúzsky pohár. Odtiaľ smerovali jeho kroky do maďarského klubu Alba Volán Székesfehérvár. Pred ročníkom 2007/08 podpísal zmluvu s rumunským klubom HSC Csíkszereda, ktorý hrával okrem rumunskej ligy aj medzinárodnú MOL Ligu. Po dvoch sezónach sa vrátil do slovenskej Extraligy do klubu MHC Martin pred ročníkom 2009/10. V nasledujúcej sezóne začal hrávať Extraligu za klub MsHK Žilina. Sezónu, ale dokončil v rumunskom klube Steaua Rangers Bukurešť hrajúceho v rumunskej lige. Sezónu 2011/12 hrával za tento klub stretnutia aj v rumunskej lige a taktiež v medzinárodnej MOL Lige. 

Nasledujúcu sezónu sa vrátil na Slovensko, kde podpísal zmluvu s klubom 1. hokejovej ligy HK 95 Považská Bystrica. V priebehu sezóny sa dostal do klubu Dukla Trenčín za ktorú odohral v základnej časti 32 zápasov. V sezóne 2013/14 hrával tiež za Duklu Trenčín. Pred sezónou 2014/15 podpísal zmluvu s klubom MHK Dubnica nad Váhom, kde s hokejom začínal. Pre zranenie odohral v drese MHK Dubnica nad Váhom len desať stretnutí v ktorých zaznamenal 19 bodov za 10 gólov a 9 asistencií. V sezóne 2015/16 klub MHK Dubnica nad Váhom nemal seniorské mužstvo. Anton Pozník odohral v tejto sezóne niekoľko stretnutí v Rumunsku v drese klubu Steaua Rangers Bukurešť. 

Od sezóny 2016/17 MHK Dubnica nad Váhom opäť obnovila seniorské mužstvo a Anton Pozník sa vrátil do jej dresu. S klubom vyhral 2. hokejovú ligu SR. Klub zároveň postúpil do Budiš 1. hokejovej ligy SR. Po sezóne ukončil aktívnu kariéru.

## Osobné úspechy

;1. hokejová liga SR

**Sezóna 2000/01*
**Víťaz ligy s klubom MsHK Žilina

;Coupe de France

**Sezóna 2005/06*
**Víťaz Francúzskeho pohára s klubom Dijon HC Les Ducs

;OB I Maďarsko

**Sezóna 2006/07*
**Víťaz ligy s klubom Alba Volán Székesfehérvár
**Najlepší cudzinec v lige
**Najviac kanadských bodov medzi obrancami v klube Alba Volán Székesfehérvár - 13 bodov za 9 gólov a 4 asistencie 
**Najviac gólov medzi obrancami v klube - 9 gólov

;MOL Liga

**Sezóna 2006/07*
**Najviac kanadských bodov medzi obrancami v klube Alba Volán Székesfehérvár - 8 bodov za 7 gólov a 1 asistenciu
**Najviac gólov medzi obrancami v klube - 7 gólov

**Sezóna 2008/09*
**Víťaz ligy s klubom HSC Csíkszereda
**Najviac kanadských bodov medzi obrancami v klube HSC Csíkszereda - 21 bodov za 6 gólov a 15 asistencií
**Najviac gólov medzi obrancami v klube - 6 gólov
**Najviac asistencií medzi obrancam v klube - 15 asistencií

**Sezóna 2011/12*
**Najviac kanadských bodov medzi obrancami v klube Steaua Rangers Bukurešť - 29 bodov za 12 gólov a 17 asistencií
**Najviac gólov medzi obrancami v klube - 12 gólov
**Najviac asistencií medzi obrancami v klube - 17 asistencií

;2. hokejová liga SR

**Sezóna 2014/15*
**Najviac kanadských bodov medzi obrancami v klube MHK Dubnica nad Váhom - 19 bodov za 10 gólov a 9 asistencií
**Najviac gólov medzi obrancami v klube - 10 gólov

* *Sezóna 2016/17*
** Víťaz 2. hokejovej ligy s klubom MHK Dubnica nad Váhom
** Najviac gólov medzi obrancami v klube - 12 gólov

## Štatistiky - Základná časť

## Štatistiky - Play-off

## Zdroj
* Anton Pozník na eliteprospecs
* Anton Pozník na eurohockey.com
 

Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči Dukly Trenčín
Kategória:Slovenskí hokejoví obrancovia